Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 46/13/8806	Košice, 1.3.2013
EEČ : 2-65-73-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v Kechneci, okres Košice – okolie d¨ľa 02.01.2013 v čase okolo 21.00 hod. po vzájomnej dohode spoločnosti XXXXX Slovakia s.r.o. tým spôsobom, že obvinený XXXXX ako pracovník spoločnosti vyniesol z dielne vak s momentovým pochromovaným kovovým kľúčom s čiernou rukoväťou s prepínateľnou rač¨ľou zn. Hazet s príslušenstvom, vŕtačku zn. Bosch modrosivej farby v kombinácii s čiernou farbou typu GS R 18 VE-2-Li profesionál, nabíjačku zn. Bosch AL 1860CV profesionál a 2 ks náhradných batérii, ktoré prehodil cez oplotenie spoločnosti, kde na neho čakal obvinený XXXXX, ktorý takto odcudzené veci odviezol do miesta bydliska, kde prostredníctvom internetovej stránky www.bazos.sk ponúkol ich predaj, čím svojím konaním pre spoločnosť Getrag Ford Transmisions Slovakia s.r.o. Perínska cesta č.282 XXXXX spôsobili odcudzením vecí škodu vo výške 1.407,72.- € a na zariadení nespôsobili žiadnu škodu.   
Podľa §216 odsek 2 Trestného poriadku je určená všetkým obvineným skúšobná doba v trvaní 18 mesiacov.
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
          Uznesením povereného policajta Obvodného oddelenia PZ Ča¨ľa sp. zn. ORP-28/ČA-KS-2013 zo d¨ľa 04.01.2013 bolo začaté trestné stíhanie a vznesené obvinenie XXXXX a XXXXX  pre prečin krádeže podľa  § 212 ods.1,  Trestného  zákona spáchaný formou spolupáchateľstva podľa § 20 Trestného zákona  na tom skutkovom základe, ako je uvedené vo výrokovej časti tohto uznesenia.
          Podľa § 216 ods. 1,  Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu  podmienečne zastaviť trestné stíhanie, ak:
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jej vyhlásenie bolo vykonané slobodne, vážne a zrozumiteľne
b/ nahradil škodu, ak bola činom spôsobená alebo s  poškodeným o jej náhrade uzavrel dohodu alebo urobil iné potrebné opatrenia na jej náhradu
c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce .          
          Po skončení skráteného vyšetrovania poverený policajt predložil  na tunajšiu prokuratúru vyšetrovací spis s návrhom na podanie obžaloby na obvineného XXXXX a XXXXX.
        Po preskúmaní spisového materiálu som zistil, že v priebehu skráteného vyšetrovania boli  k veci vypočutí obvinení, svedkovia ako aj boli zabezpečené na vec sa vzťahujúce listinné  dôkazy. Zárove¨ľ som zistil, že u obvineného XXXXX a XXXXX sú splnené zákonné podmienky pre podmienečné zastavenie trestného stíhania.
          Trestný zákon za  prečin, pre ktorý je obvinený stíhaný ustanovuje hornú hranicu trestu od¨ľatia slobody do päť rokov. 
          Obvinení  sa k spáchaniu trestnej činnosti   v prípravnom konaní  v celom rozsahu priznali, vyhlásili, že spáchali skutok, svoje konanie oľutovali, odcudzené veci vydali a požiadali prokurátora o podmienečné zastavenie  trestného stíhania.
          Svedok – poškodený XXXXX, konateľ spoločnosti Getrag Ford Transmisions Slovakia s.r.o. vo svojej výpovedi uviedol, že odcudzené veci im boli vrátené v nepoškodenom stave.
          Zo správy z  miesta trvalého bydliska sú obaja obvinení charakterizovaní kladne.
          Obvinený XXXXX ani obvinený XXXXX neboli súdne trestaní.
          Vzhľadom na osoby obvinených a na   okolnosti prípadu možno považovať podmienečné zastavenie trestného stíhania s uložením skúšobnej doby v trvaní 18 mesiacov u obvioneného XXXXX a XXXXX za dostačujúce.
          Podľa § 217 ods. 1, Trestného poriadku ak obvinený v priebehu skúšobnej doby viedol  riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam,  prokurátor rozhodne, že sa obvinený osvedčil. Inak rozhodne, a to aj počas skúšobnej doby, že v trestnom stíhaní pokračuje. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor